JASIF รายได้พุ่ง หนุนกำไรไตรมาส 1 โต 33% มาที่ 2.1 พันลบ.
JASIF รายได้พุ่ง หนุนกำไรไตรมาส 1 โต 33% มาที่ 2.1 พันลบ. จากงวดเดียวกันเมื่อปีก่อนมีกำไร 1.57 พันลบ.
7 พ.ค. 2563

กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF รายงานผลการดำเนินงานงวดไตรมาส 1/63 สิ้นสุดวันที่ 31 มี.ค.63 ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากรายได้รวมสำหรับไตรมาส 1/63 เท่ากับ 2,545.48 ล้านบาท เพิ่มขึ้น 72.03% จากไตรมาสเดียวกันของปีก่อน และเพิ่มขึ้น 30.02% จากไตรมาสก่อน โดยมาจากรายได้ค่าเช่าทรัพย์สินเส้นใยแก้วนำแสง 2,535.94 ล้านบาท เพิ่มขึ้น 72.61% จากไตรมาสเดียวกันของปีก่อน และเพิ่มขึ้น 30.25% จากไตรมาสก่อน (เมื่อวันที่ 20 พ.ย.62 กองทุนได้ลงทุนในทรัพย์สินเส้นใยแก้วนำแสงส่วนเพิ่มจำนวน 700,000 คอร์กิโลเมตร) และดอกเบี้ยรับ 9.54 ล้านบาท ลดลง 8.88% จากไตรมาสเดียวกันของปีก่อน และลดลง 11.50% จากไตรมาสก่อน
อีกทั้ง ในไตรมาส 1/63 กองทุนมีรายได้จากการลงทุนสุทธิ 2,104.37 ล้านบาท เพิ่มขึ้น 53.17% จากไตรมาสเดียวกันของปีก่อน และเพิ่มขึ้น 24.02% จากไตรมาสก่อน